Pääsääntöisesti yksityisleasing-sopimus on suunniteltu koko kauden mittaiseksi, mutta keskeyttäminen on mahdollista tietyin ehdoin. Ensinnäkin voit lunastaa auton itsellesi, jolloin olet vapaa myymään sen eteenpäin. Auto voi olla mahdollista myydä eteenpäin myös sopimuksen voimassa ollessa, jolloin loppuvelka ja maksut järjestellään auton ostajan ja rahoittajan kanssa. Voi olla myös mahdollista siirtää sopimus jonkun kolmannen henkilön nimiin.
Jos taas sopimuksen purku ilman lunastamista on mahdollista, joutuu siitä kuitenkin aina maksamaan. Maksettava summa voi olla jokin tietty prosenttiosuus lopuista maksueristä tai se voi määräytyä auton sen hetkisen arvon mukaan vähennettynä takaisinostohinnalla. Maksettava summa voi olla isokin, jos sopimusta on jäljellä esimerkiksi 3 vuotta. Käytännöt vaihtelevat, joten sopimusta tehdessä kannattaa tämäkin asia selvittää.